CELEX: 32020R1641
Language: lt
Date: 2020-11-05 00:00:00
Title: Komisijos įgyvendinimo reglamentas (ES) 2020/1641 2020 m. lapkričio 5 d. dėl žmonėms vartoti skirtų gyvų, atšaldytų, užšaldytų arba perdirbtų dvigeldžių moliuskų, dygiaodžių, gaubtagyvių ir jūrinių pilvakojų importo iš Jungtinių Amerikos Valstijų (Tekstas svarbus EEE)

6.11.2020   
               
               
                  LT
               
               
                  Europos Sąjungos oficialusis leidinys
               
               
                  L 370/4
               
            
         KOMISIJOS ĮGYVENDINIMO REGLAMENTAS (ES) 2020/1641
         2020 m. lapkričio 5 d.
         dėl žmonėms vartoti skirtų gyvų, atšaldytų, užšaldytų arba perdirbtų dvigeldžių moliuskų, dygiaodžių, gaubtagyvių ir jūrinių pilvakojų importo iš Jungtinių Amerikos Valstijų
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (1), ypač į jo 129 straipsnio 1 dalį,
         kadangi:
         
                     (1)
                  
                  
                     Reglamentu (ES) 2017/625 nustatytos bendrosios taisyklės, pagal kurias atliekama oficiali kontrolė, siekiant nustatyti, ar laikomasi taisyklių, kuriomis siekiama užkirsti kelią tiesiogiai ar per aplinką atsirasti pavojui žmonėms ir gyvūnams, pašalinti šį pavojų arba jį sumažinti iki priimtino laipsnio;
                  
               
                     (2)
                  
                  
                     visų pirma Reglamente (ES) 2017/625 nustatytos gyvūnų ir prekių, įskaitant žmonėms vartoti skirtą maistą, įvežimo į Sąjungą iš trečiųjų šalių ar jų regionų bendrosios sąlygos. Reglamento (ES) 2017/625 129 straipsniu Komisijai suteikiami įgaliojimai pripažinti, kad trečiųjų šalių ar jų regionų taikomos priemonės yra lygiavertės reikalavimams, nustatytiems tam tikrose to reglamento 1 straipsnio 2 dalyje nurodytose taisyklėse, jei trečiosios šalys tai objektyviai įrodo. Juo Komisijai taip pat suteikiami įgaliojimai nustatyti sąlygas, reglamentuojančias tokių gyvūnų ir prekių įvežimą į Sąjungą iš tokių trečiųjų šalių ar jų regionų, visų pirma atsižvelgiant į oficialių sertifikatų ar patvirtinimų, kurie turi būti pridedami prie tų prekių, pobūdį ir turinį;
                  
               
                     (3)
                  
                  
                     Tarybos sprendimu 98/258/EB (2) patvirtintas Europos bendrijos ir Jungtinių Amerikos Valstijų susitarimas dėl sanitarinių priemonių, skirtų apsaugoti žmonių ir gyvūnų sveikatą prekiaujant gyvais gyvūnais ir gyvūniniais produktais, siekiant palengvinti prekybą, inter alia, nustatant sanitarinių priemonių lygiavertiškumo pripažinimo mechanizmą. Žmonėms vartoti skirti gyvi, atšaldyti, užšaldyti arba perdirbti dvigeldžiai moliuskai, dygiaodžiai, gaubtagyviai ir jūriniai pilvakojai patenka į šio Susitarimo taikymo sritį (I priedas „Produktai, kuriems taikomas Susitarimas“);
                  
               
                     (4)
                  
                  
                     siekiant įvertinti įdiegtą dvigeldžių moliuskų ir iš jų gautų žuvininkystės produktų, skirtų eksportuoti į Sąjungą, gamybos kontrolės sistemą (toliau – Sąjungos kontrolė), 2015 m. kovo 17–27 d. Jungtinėse Amerikos Valstijose vykdyta Sąjungos kontrolė. Šios kontrolės tikslu Jungtinių Amerikos Valstijų institucijos pateikė informaciją apie jų teritorijoje dvigeldžiams moliuskams, dygiaodžiams, gaubtagyviams ir jūriniams pilvakojams taikomas sanitarines taisykles, rizikos vertinimo procedūras ir veiksnius, į kuriuos atsižvelgta vertinant riziką ir nustatant tinkamą sanitarinės apsaugos lygį, susijusį su tomis prekėmis ir kontrole, tikrinimo procedūromis bei oficialaus sertifikavimo mechanizmais;
                  
               
                     (5)
                  
                  
                     dygiaodžiams, gaubtagyviams ir jūriniams pilvakojams taikomos Europos Parlamento ir Tarybos reglamento (EB) Nr. 853/2004 (3) III priedo VII skirsnio 1 punkte nustatytos higienos taisyklės, taikomos gyviems, atšaldytiems ir užšaldytiems dvigeldžiams moliuskams. Todėl vykdant Sąjungos kontrolę nustatyti faktai dėl gyvų dvigeldžių moliuskų yra taikomi dygiaodžiams, gaubtagyviams ir jūriniams pilvakojams;
                  
               
                     (6)
                  
                  
                     Komisijos įgyvendinimo reglamentu (ES) 2019/626 (4) buvo sudaryti trečiųjų šalių ar jų regionų, iš kurių leidžiama, atsižvelgiant į maisto saugą, įvežti į Sąjungą tam tikrų žmonėms vartoti skirtų gyvūnų ir prekių siuntas, sąrašai pagal Reglamento (ES) 2017/625 126 straipsnio 2 dalies a punktą, pagal kurį reikalaujama laikytis atitinkamų reikalavimų, nustatytų to reglamento 1 straipsnio 2 dalyje nurodytose taisyklėse, arba reikalavimų, pripažintų bent lygiaverčiais toms taisyklėms. Įgyvendinimo reglamente (ES) 2019/626 nustatyta, kad žmonėms vartoti skirtų gyvų, atšaldytų, užšaldytų arba perdirbtų dvigeldžių moliuskų, dygiaodžių, gaubtagyvių ir jūrinių pilvakojų siuntas į Sąjungą leidžiama įvežti tik jei jos yra iš trečiųjų šalių ar jų regionų, išvardytų to reglamento I priede. Į tą sąrašą yra įtrauktos Jungtinių Amerikos Valstijų Masačusetso ir Vašingtono valstijos;
                  
               
                     (7)
                  
                  
                     Sąjungos kontrolė, paskesnės Jungtinių Amerikos Valstijų garantijos ir Įgyvendinimo reglamentas (ES) 2019/626 yra pagrindas nustatyti, kad Jungtinių Amerikos Valstijų Masačusetso ir Vašingtono valstijose taikomos visuomenės sveikatos apsaugos priemonės, susijusios su žmonėms vartoti skirtų gyvų, atšaldytų, užšaldytų arba perdirbtų dvigeldžių moliuskų, dygiaodžių, gaubtagyvių ir jūrinių pilvakojų gamyba ir tiekimu rinkai, yra lygiavertės reikalavimams, nustatytiems Reglamento (ES) 2017/625 1 straipsnio 2 dalyje nurodytose maisto saugos taisyklėse;
                  
               
                     (8)
                  
                  
                     kad į Sąjungą būtų galima įvežti žmonėms vartoti skirtus gyvus, atšaldytus, užšaldytus arba perdirbtus dvigeldžius moliuskus, dygiaodžius, gaubtagyvius ir jūrinius pilvakojus, būtina nustatyti žmonėms vartoti skirtų gyvų, atšaldytų, užšaldytų arba perdirbtų dvigeldžių moliuskų, dygiaodžių, gaubtagyvių ir jūrinių pilvakojų importo iš Jungtinių Amerikos Valstijų oficialaus sertifikato pavyzdį, pagal kurį reikalaujama patvirtinti, kad tų prekių gamybai ir pateikimui rinkai taikomos priemonės yra lygiavertės reikalavimams, nustatytiems Reglamento (ES) 2017/625 1 straipsnio 2 dalyje nurodytose maisto saugos taisyklėse;
                  
               
                     (9)
                  
                  
                     nustatant tam tikrų žmonėms vartoti skirtų gyvūnų ir prekių siuntų įvežimo į Sąjungą reikalavimus, turėtų būti pateikiama nuoroda į Kombinuotosios nomenklatūros kodus pagal Tarybos reglamentą (EEB) Nr. 2658/87 (5), kuriuo nustatomi žmonėms vartoti skirtų gyvų, atšaldytų, užšaldytų arba perdirbtų dvigeldžių moliuskų, dygiaodžių, gaubtagyvių ir jūrinių pilvakojų kodai;
                  
               
                     (10)
                  
                  
                     šiame įgyvendinimo reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Dalykas ir taikymo sritis
            Šiuo reglamentu nustatomos žmonėms vartoti skirtų gyvų, atšaldytų, užšaldytų arba perdirbtų dvigeldžių moliuskų, dygiaodžių, gaubtagyvių ir jūrinių pilvakojų siuntų iš Jungtinių Amerikos Valstijų Masačusetso ir Vašingtono valstijų įvežimo į Sąjungą taisyklės.
         
         
            2 straipsnis
            Terminų apibrėžtys
            Šiame reglamente vartojamas taip apibrėžtas terminas:
            dvigeldžiai moliuskai – dvigeldžiai moliuskai, apibrėžti Reglamento (EB) Nr. 853/2004 I priedo 2.1 punkte.
         
         
            3 straipsnis
            Lygiavertiškumas
            Jungtinių Amerikos Valstijų Masačusetso ir Vašingtono valstijose taikomos visuomenės sveikatos apsaugos priemonės, susijusios su gyvų, atšaldytų, užšaldytų arba perdirbtų dvigeldžių moliuskų, dygiaodžių, gaubtagyvių ir jūrinių pilvakojų, kurių Kombinuotosios nomenklatūros kodai nustatyti Reglamento (EEB) Nr. 2658/87 I priedo antroje dalyje, gamyba ir pateikimu rinkai, yra lygiavertės reikalavimams, nustatytiems Reglamento (ES) 2017/625 1 straipsnio 2 dalies a punkte nurodytose taisyklėse.
         
         
            4 straipsnis
            Oficialus sertifikatas
            
                         
                     
                     
                        Kiekviena žmonėms vartoti skirtų gyvų, atšaldytų, užšaldytų arba perdirbtų dvigeldžių moliuskų, dygiaodžių, gaubtagyvių ir jūrinių pilvakojų siunta, kaip nurodyta 1 straipsnyje, į Sąjungą įvežama tik tuo atveju, jei prie jos pridedamas pagal priede pateiktą pavyzdį tinkamai užpildytas oficialus sertifikatas.
                     
                  
         
            5 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. lapkričio 5 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 95, 2017 4 7, p. 1.
         
            (2)  1998 m. kovo 16 d. Tarybos sprendimas 98/258/EB dėl Susitarimo sudarymo tarp Europos bendrijos ir Jungtinių Amerikos Valstijų dėl sanitarinių priemonių, skirtų apsaugoti žmonių ir gyvūnų sveikatą prekiaujant gyvais gyvūnais ir gyvūninės kilmės produktais, sudarymo (OL L 118, 1998 4 21, p. 1).
         
            (3)  2004 m. balandžio 29 d. Europos Parlamento ir Tarybos reglamentas (EB) Nr. 853/2004, nustatantis konkrečius gyvūninės kilmės maisto produktų higienos reikalavimus (OL L 139, 2004 4 30, p. 55).
         
            (4)  2019 m. kovo 5 d. Komisijos įgyvendinimo reglamentas (ES) 2019/626, kuriuo dėl trečiųjų šalių arba jų regionų, iš kurių į Europos Sąjungą leidžiama įvežti tam tikrus žmonėms vartoti skirtus gyvūnus ir prekes, sąrašų iš dalies keičiamas Įgyvendinimo reglamentas (ES) 2016/759 (OL L 131, 2019 5 17, p. 31).
         
            (5)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            ŽMONĖMS VARTOTI SKIRTŲ GYVŲ, UŽŠALDYTŲ, ATŠALDYTŲ ARBA PERDIRBTŲ DVIGELDŽIŲ MOLIUSKŲ, DYGIAODŽIŲ, GAUBTAGYVIŲ IR JŪRINIŲ PILVAKOJŲ IMPORTO IŠ JUNGTINIŲ AMERIKOS VALSTIJŲ OFICIALAUS SERTIFIKATO PAVYZDYS
            
               
            
                        
                           Jungtinės Amerikos Valstijos (JAV)
                        
                     
                     
                        
                           ES veterinarijos sertifikatas
                        
                     
                  
               
            
                        
                           II dalis. Sertifikavimas
                        
                     
                     
                        II. Sveikatos informacija
                     
                     
                        II.a. Sertifikato numeris
                     
                     
                        II.b.
                     
                  
                        
                                    II.1.
                                 
                                 
                                    Žmonėms vartoti skirtų gyvų, atšaldytų, užšaldytų arba perdirbtų dvigeldžių moliuskų, dygiaodžių, gaubtagyvių ir jūrinių pilvakojų tinkamumo žmonių maistui patvirtinimas
                                    Aš, toliau pasirašęs valstybinis inspektorius, patvirtinu, kad:
                                    
                                                —
                                             
                                             
                                                šiame dokumente aprašyti produktai atitinka atitinkamus Jungtinių Amerikos Valstijų kiautuotųjų moliuskų kontrolės programos standartus ir reikalavimus ir buvo pagal juos pagaminti,
                                             
                                          
                                                —
                                             
                                             
                                                šiame dokumente aprašyti produktai ženklinami kaip neskirti išleisti į ES vandenis arba turėti su jais sąlytį,
                                             
                                          
                                                —
                                             
                                             
                                                visos šiuose produktuose naudojamos iš užsienio gautos kiautuotųjų moliuskų žaliavos yra iš trečiųjų šalių / įmonių / auginimo plotų, patvirtintų eksportuoti gyvus dvigeldžius moliuskus į ES.
                                             
                                          
                              
                  
                        
                                    II.2.
                                 
                                 
                                    Vežimo ir ženklinimo reikalavimai
                                    Aš, toliau pasirašęs valstybinis inspektorius, patvirtinu, kad:
                                 
                              
                                    II.2.2.1
                                 
                                 
                                    pirmiau nurodyti akvakultūros gyvūnai laikomi sąlygomis, įskaitant vandens kokybę, nekeičiančiomis jų sveikatos būklės;
                                 
                              
                                    II.2.2.2
                                 
                                 
                                    vežimo konteineris ar skiaurinis laivas prieš pakrovimą yra švarūs ir išdezinfekuoti arba anksčiau nebuvo naudoti ir
                                 
                              
                                    II.2.2.3
                                 
                                 
                                    siunta identifikuojama pagal konteinerio išorėje arba, vežant skiauriniu laivu, laivo manifeste esančią įskaitomą etiketę su atitinkama informacija, nurodyta šio sertifikato I dalies I.7–I.11 langeliuose.
                                 
                              
                  
                        
                           Pastabos
                        
                        
                                    *
                                 
                                 
                                    Tas pats sertifikatas negali būti pridedamas prie gyvų dvigeldžių moliuskų, dygiaodžių, gaubtagyvių, jūrinių pilvakojų ir negyvų dvigeldžių moliuskų, dygiaodžių, gaubtagyvių ir jūrinių pilvakojų partijų. Gyviems ir negyviems produktams turėtų būti išduodamas atskiras sertifikatas.
                                 
                              I dalis.
                        
                                    —
                                 
                                 
                                    I.8 langelis. Kilmės regionas: JAV valstija, kurioje gyvūnai buvo surinkti, ir patvirtinto gavybos ploto kodas.
                                 
                              
                                    —
                                 
                                 
                                    I.11 langelis. Kilmės vieta: siunčiančios įmonės pavadinimas ir adresas.
                                 
                              
                                    —
                                 
                                 
                                    I.15 langelis. Registracijos numeris (geležinkelio vagonų ar konteinerio ir sunkvežimių), reiso numeris (orlaivio) ar pavadinimas (laivo). Iškraunant ir perkraunant pateikiama atskira informacija.
                                 
                              
                                    —
                                 
                                 
                                    I.19 langelis. Naudoti atitinkamus SS kodus:
                                 
                              
                                    —
                                 
                                 
                                    I.23 langelis. Konteinerio identifikavimo duomenys / plombos numeris: tik kai taikytina.
                                 
                              
                                    —
                                 
                                 
                                    I.28 langelis. Prekės tipas: nurodyti, ar produktai akvakultūros kilmės, ar laukiniai. Apdorojimo būdas: gyvi, atšaldyti, užšaldyti, perdirbti. Gamybos įmonės pavadinimas ir patvirtinimo numeris: įskaitant perdirbimo laivą, laivą-šaldiklį, šaltąjį sandėlį, perdirbimo įmonę. Gyvūnų surinkimo vieta – gavybos plotas, kuris turėtų būti nurodomas ant visų produktų.
                                 
                              Antspaudo ir parašo spalva turi skirtis nuo kitų sertifikato įrašų spalvos.
                     
                  
                        Valstybinis inspektorius:
                        Vardas, pavardė (didžiosiomis raidėmis) ..........................................
                        Kvalifikacija ir pareigos ......................................................................
                        Data ..................................................................................................
                        Parašas ............................................................................................
                        Antspaudas